lflage/wiki-talks huggingface dataset:
Pogovor:Sepp Moder

message: @SirFranzPaul I stumbled upon your article while fixing constraint violations on Wikidata and thought yiu might be interested: Moder was born in Spodnje Radvanje 59 (marriage registry Graz St. Leonhard, tom. XIX, fol. 29, matricula-online.eu; birth registry Maribor Sv. Magdalena, sig. 01537, fol. 94, matricula-online.eu). I’m not sure about Slovenian naming conventions pre-1918 but “Avstrija” might not be the correct place of birth. The marriage registry reports his Heimatrecht as Pickerndorf, so he probably didn’t hold (post-1918) Austrian citizenship. --Emu (pogovor) 16:38, 30. marec 2024 (CET)
replies: text: Hi Emu!

text: Thanks for informing me! Like for the most of Trbovlje mayors, the main source I used when making the Sepp Moder article is the book "Župani naših Trbovelj" which is generally great but it does feature some mistakes.

text: Thanks again!

text: Cheers! SirFranzPaul (pogovor) 16:49, 30. marec 2024 (CET)
thread_title:  place of birth and citizenship
Pogovor:Marijinska palača

message: @Upwinxp opazil sem, da si popravil prečrkovanje imena. O tej tematiki že nekaj časa po malo razmišljam pa me zanima, če imamo slučajno to kje definirano; sam sem za prečrkovanje iz ukrajinščine povsod uporabljal podomačen zapis, čeprav imamo tudi standariziranega po pravopisnem slovarju (v katerem je sicer definirana tudi podomačena oblika). Je bolj primerna uporaba standariziranega? Sam sem se posluževal podomačene oblike, ker se mi je zdela bralcu lažje razumljiva (npr. dvomim da večina ljudi ve kako se izgovori и, ki se prečrkuje v y oz. za Slovenca je ta glas tako ali tako precej težko pravilno izgovoriti).
V slovensko-ukrajinskem slovarju piše sledeče: "V slovenskih nestrokovnih besedilih se vzhodnoslovanska lastna imena praviloma po- domačujejo, kar pomeni, da ukrajinska osebna in zemljepisna imena pišemo poenostavljeno: namesto dvojnih soglasnikov pišemo enega, ukrajinsko črko и zamenjujemo z i, opuščaj ʼ in ь opuščamo, ь samo za l in n (navadno) zamenjamo z j, я v obrazilu -иця zamenjamo z a (Вiнниця – Vinica), v pridevniški končnici za moški spol ednine -j izpuščamo, npr. ukra- jinski priimek Рильський prečrkujemo kot Ryl's'kyj, domačimo pa kot Rilski. Rusko obliko ukrajinskega imena ohranimo, če je pri nas uveljavljena, npr. Kijev, Lvov, Harkov, Černovice, Zaporožje." (mislim, da je to povzeto iz pravopisa) -- 97E (pogovor) 12:16, 19. april 2024 (CEST)
replies: text: Ne vem, ali imamo o tem dejansko kakšno smernico, ampak jaz ponavadi napišem prečrkovanje brez domačenja zraven originalnih zapisov – na primer: Ukrajinska grivna (українська гривня, ukrajins'ka grivnja) ... V naslovu in širom članka pa podomačeno. —Upwinxp ✉ 15:16, 19. april 2024 (CEST)
replies: text: :Sedaj ko razmišljam, je tehnično gledano tvoj pristop res pravilnejši, ker se pri izvirnem zapisu navaja prečrkovanje (oz. "latinizacija") in ne podomačenje, podomačeno obliko pa je bolj smiselno uporabljati povsod drugje v članku (kar se tudi sklada z zgornjim navedkom iz slovarja). Se pa pri navedenem primeru pravilno prečrkuje gryvnja :P. Bom v prihodnosti uporabljal tvoj pristop in sproti še malo popravljal za nazaj. -- 97E (pogovor) 19:24, 19. april 2024 (CEST)
replies: text: :: Oh, pa res, hvala za popravek.:) —Upwinxp ✉ 19:54, 19. april 2024 (CEST)
thread_title:  Prečrkovanje
Pogovor:Grb Štajerske

message: Zanima me kaj si mislite o članku grb Štajerske. Lukah2010 (pogovor) 17:02, 2. april 2024 (CEST)
replies: text: V glavnem je soliden. Zdi se mi, da bi morda lahko dodal še kratek opis o Štajerski, zagotovo pa še kaj o razvoju grba (npr. spor med Friderikom Babenberškim in Ulrikom Spanheimom itd.)

text: lp, SirFranzPaul (pogovor) 18:57, 2. april 2024 (CEST)
thread_title:  Kaj si mislite
Pogovor o Wikipediji:Glavna stran/Prenova 2024 (z ravnanjem stolpcev)

message: * Poravnaj gumbe ob spodnji rob okvirjev
* Preveri ali bi lahko dinamično spreminjali razporeditev tako da se minimalizira količino praznega prostora (npr. premik slike iz ločene vrstice v desni stolpec pri ožjih ekranih kjer je levi stolpec običajno daljši)
* Pri gumbih za urejanje predlog odpri tekočo predlogo
* Preveri ali se gumbe za urejanje lahko prikaže samo prijavljenim uporabnikom
* Pri ožjem ekranu (srednja velikost) sredinsko ravnaj besedilo v glavi  
* Premakni gumbe "Predlagaj IS/IČ" na bolj vidno mesto - skrij arhiv
Miha 10:36, 5. april 2024 (CEST)
thread_title:  Opravila
Pogovor o osnutku:Danexit

message: Ali je v redu prikazati/začeti članek Danexit, ki je v peskovniku? Wname1 (pogovor) 08:48, 2. marec 2024 (CET)
replies: text: Ne. Članek je strojni prevod in ima trenutno preslabo slovnico, da bi lahko to objavili. Osnutek bom iz peskovnika prestavil na Osnutek:Danexit, kjer ga boš lahko v miru urejal dalje. Lp, A09|(pogovor) 13:53, 2. marec 2024 (CET)
thread_title:  Danexit Sandbox
Pogovor:F-orbitala

message: Predlagam, da se ta članek združi v orbitala, saj ni realističnih pričakovanj, da bi ta članek kdaj bil daljši od nanoškrbine. Atomska orbitala sicer že vsebuje opis F-orbitale. A09|(pogovor) 18:00, 8. april 2024 (CEST)
thread_title:  Združitev
Pogovor:Carneola

message: Predlagam združitev vsebine tega članka v članek Karniola, saj ta članek ne dokazuje pomembnosti imena, poleg tega pa različice imen naštevamo v članku samem in o posamezni variaciji ne ustvarjamo nove nanoškrbine. Ni mi sicer čisto jasno, za katero delo gre, za te navedbe moram(o) najti še ustrezne vire, da ovržemo morebitne sume potegavščine. A09|(pogovor) 18:11, 8. april 2024 (CEST)
thread_title:  Združitev
Pogovor:Marija Vogelnik

message: V reviji Amfiteater za Pionirski dom in verjetno še kaj; še v večji meri za članek za Živo Kraigher, če še ni uporabljen tam kot vir in sklic. 
Tudi vir za razdelek delo Vogelnikove (na povezavi je delo Vogelnikove, npr. Vogelnik, Marija. Sodobni ples na Slovenskem. Kinetikon, 1975 navedeno med viri pri in o  kasnejših piscih) https://slogi.si/wp-content/uploads/2018/10/Amfiteater-5-2_web_FIN.pdf  . Marjan Tomki SI (pogovor) 21:32, 11. april 2024 (CEST)
thread_title:  Viri
Pogovor:Srečko Hvauc

message: Med iskanjem slik za letos umrle ljudi sem našel tudi zanimivo tujo kršitev avtorskih pravic strani ambassadorsofknowledge.org, ki je na profilni strani Srečka Hvauca (link) kršila avtorske pravice sodelavcev Wikipedije. Vir ali licenca Wikipedije nista navedena, dalje pa je stran zaščitena s polnimi avtorskimi pravicami. Svetujem tudi branje pravil članov, ki spregovorijo tudi o avtorskih pravicah, vendar ni razvidno, ali se nanašajo tudi na deskriptorje na osebnih straneh ali le na njihovo delo znotraj organizacije. Iz zgodovine je razvidno, da je avtor besedila , ki lahko avtorske pravice uveljavlja zasebno. LP,--A09|(pogovor) 11:18, 14. april 2024 (CEST)
thread_title: Tuja kršitev avtorskih pravic
Pogovor:Pokémon

message: Predlagam, da se vsebina strani Moč (Pokemon) združi v razdelek *Karte* v tem članku, saj prvo omenjeni članek ne dosega kriterija pomembnosti in je še po 15 letih od ustvaritve še vedno nanoškrbina. A09|(pogovor) 11:42, 14. april 2024 (CEST)
thread_title:  Združitev strani
Pogovor:Matura

message: Predlagam, da se članek poklicna matura iz slovenščine združi v ta članek, saj gre za nepotrebno podvajanje, še toliko bolj, ker med poklicno maturo in splošno maturo večjih razlik ni in se jih da opisati v splošnem članku. Poleg tega je verjetno treba članek v splošnem aktualizirati. A09|(pogovor) 11:48, 14. april 2024 (CEST)
thread_title:  Združitev
Pogovor:Strojenje

message: Predlagam združitev člankov mineralno strojenje, vegetabilno strojenje, semiš strojenje in galunsko strojenje v ta članek, saj so vsi članki brez virov, povrhu pa zelo kratki in morda ne bi nikoli postali kakovostni prispevki Wikipedije. Nadalje bi v novo poglavje tega članka *Strojila* združil še vsebino člankov sintetična in pirokatešinska strojila. Tako bi, seveda z dodanimi zanesljvimi viri, dobili nek soliden članek o strojarstvu. Vsi združeni članki bi bili spremenjeni v preusmeritve na ustrezna poglavja tega članka. A09|(pogovor) 12:01, 14. april 2024 (CEST)
thread_title:  Združitev
Pogovor o pomoči:Vaš prvi članek

message: Ponekod bi rad naredil sklic na katerega od razdelkov tega članka, pa se to ne da (ali vsaj ne enostavno ali pa jaz ne znam), ker je v njem v uporabi  ";naslov razdelka" namesto "=== naslov razdelka ===" , npr v razdelku Stvari, ki se jim je treba izogibati. Lahko - če se strinjate - tudi jaz spremenim te naslove v naslove razdelkov, čeprav se praviloma še ne čutim poklicanega za spreminjanje tukaj. 
Ni to nekaj, kar bi se mudilo, ampak mislim da bi prišlo prav še komu, ne le meni. Marjan Tomki SI (pogovor) 14:19, 14. april 2024 (CEST)
thread_title:  Preureditev? 

message: Na ta naslov sem prišel... od Pomoč:Uvod, od tam pa čez Viri za nove urejevalce, ki pa je povezan na Pomoč: Začetek. 
Problem je, da me trenutno ne zanima več toliko prvi članek, ampak prvi prevod (trenutno iz angleščkega v slovenski jezik, potem pa dva iz nemškega v slovenski jezik). Ko sem to poskušal, sem se zapletel in prevode za daljši čas odložil (in tudi iskal kak tutorial oziroma vadnico za to). 
Ker vidim, da tudi Wikipedija:Vadnica, ki mi je prišla hudo prav ob začetkih, dobila predlogo  (verjetno zato, ker je usmerjena v urejanje kode, tistim ki urejajo čez telefon pa to ni preveč uporabno), me zanima, kaj je zdaj namesto (ali boljše od) tega. Jaz namreč ne urejam reči čez telefon (ta mora zdržati vodo, tudi več ko meter, zato je še non-smart - in eden od teh tudi plava...), zato praviloma uporabljam urejevalnik kode in ne vizualnega. 
Se bom obrnil tudi na Pod lipo. Marjan Tomki SI (pogovor) 14:48, 14. april 2024 (CEST)
thread_title:  Na ta naslov sem prišel...
Pogovor:Dezitijati

message: Svetujem združitev oz. prenos vsebine iz članka Desidiati v ta članek, saj več kot očitno govorita o istem plemenu. Vsekakor bo narejena preusmeritev, o pravilnosti imena pa ne morem soditi. Ker ima slednji članek samo en vir, bi rad zaprosil še za komentar @Octopusa, preden se lotim združitve. V kolikor ne gre za isto ljudstvo predlagam združitev v seznam antičnih plemen v Iliriji. A09|(pogovor) 15:24, 14. april 2024 (CEST)
replies: text: Si bom vzel čas in pregledal oba članka in ti nato odgovoril.

text: Pregledal sem oba članka in res gre za isto pleme. Članek Dezitijati vsebuje vse podatke iz članka Desidiati, zato se slednji lahko izbriše.--Octopus (pogovor) 19:45, 18. april 2024 (CEST)
thread_title:  Združitev
Pogovor:Pernat

message: Predlagam združitev oz. prenos vsebine iz članka Gabrovice (Cres), saj gre pri slednjem za zaselek tega naselja in ne dokazuje doseganja kriterija pomembnosti. Tudi če se ozremo na prakso pri slovenskih naseljih so zaselki pogosto omenjeni v člankih pripadajočih naselij. Tudi hrvaška Wikipedija Gabrovice na Cresu ne omenja. A09|(pogovor) 22:12, 15. april 2024 (CEST)
thread_title:  Združitev
Pogovor:Symmetria iuridico Austriaca

message: Sestavil sem stran o knjigi Symmetria iuridico Austriaca iz leta 1674, ki je doslej na Wikipediji še ni bilo - in sicer v slovenščini. Napisal sem tudi škrbino o isti knjigi v angleščini (izhodišče je prav tako List of rulers of Austria. Nekdo bi naj ta članka oziroma jezike povezal, ker meni to ne uspeva. Hvala. Knjigo sem skeniral in jo v celoti postavil na Wikimedijo. Nekatere strani, zlasti ilustracije in opise 17 vladarjev sem skeniral v večji razločitvi, vse drugo pa v 300dpi.--Stebunik 23:36, 16. april 2024 (CEST)
replies: text: To knjigo sem pravzaprav na neki fari rešil pred zažigom, ko so tam požigali vse stare dokumente. Nerazumno uničujejo knjige - tudi stare - ne le v Sloveniji, ampak tudi v Banatu - ne bi rad omenil, kdo, da se ne bi komu zameril. To uničevanje kulturne dediščine imajo nekateri celo za napredno in dobro delo; na nas, ki se trudimo nekaj te dediščine rešiti, pa gledajo kot na zaostale konservativce, ki se ne zavedajo, da danes knjige niso več v modi, ampak le internet in pametni telefon. Tako je bila pripravljena v neki banatski fari za sežig tudi ta skromna knjižica iz leta 1674, in sem jo rešil ter je torej moja last. Izročil pa sem jo v neko knjižnico, kjer je bolj varna pred uničenjem kot moje knjige, ki jih je deloma že doletela ta žalostna usoda - ne bi povedal, od čigave roke.Žalostno, vendarle resnično.--Stebunik 23:42, 16. april 2024 (CEST)
thread_title:  Manjkajo še jeziki
Pogovor:Organizacija za gospodarsko sodelovanje in razvoj

message: V opisu piše: "OECD ima danes 38 polnopravnih članic." Pod besedilom je na seznamu navedenih 34 članic. 163.159.1.170 14:23, 17. april 2024 (CEST)
replies: text: Dodane manjkajoče. — Yerpo Ha? 17:45, 17. april 2024 (CEST)
thread_title:  Članice
Pogovor:Sočijski narodni park

message: Na lokacijski karti v  se ne prikaže pika za lokacijo. Koordinate bi se morale pobrati iz Wikipodatkov preko Predloga:Lokacijska karta/Modul:Location map. Članek je umeščen v . Ne vem kje smo zdaj s popravki za koordinate. --Pinky sl (pogovor) 10:01, 20. april 2024 (CEST)
replies: text: Na prvo žogo predvidevam, da je to povezano s predlogo Modul:Location map/data/Ruski Krasnodarski okraj, ki uporablja drugačne parametre (robove izražene v zemljepisni dolžini in širini) kot druge podobne predloge (preračunane x in y koordinate na sliki). Vsebino predloge sem danes skopiral iz enwiki, ker bila stara vsebina napačna (nanašala se je na Krasnojarski okraj). V zgodovini ni preračunanih koordinat, tako da sem kot začasno rešitev problema na tej strani kar direktno skopiral koordinate. Sedaj prikaz deluje. --Miha 11:10, 20. april 2024 (CEST)
thread_title:  Prikaz lokacije na lokacijski karti
Pogovor:Hofmannova zrasloprašnica

message: Glede na https://www.botanicni-vrt.si/seznam-rastlin bi bilo pravilno ime te rastline Hofmannova zrasloprašnica. Glede na sinonim Campanula hofmannii bi lahko bila tudi Hofmanova zvončica. Na bosanski wikipediji jo imenujejo Bosanska zvončika. Imaš kakšne vire, ker si blizu tam? --Pinky sl (pogovor) 19:17, 23. april 2024 (CEST)
replies: text: Jaz bi se kar po Botaničnem vrtu ravnal, da ne bo izvirnega raziskovanja. Če ni zvončica, pač ni. — Yerpo Ha? 19:54, 23. april 2024 (CEST)
thread_title:  Poimenovanje
Pogovor:Sijajni horarij vojvode Berrijskega

message: Duc de Berry se pravilno prevaja oz. zapisuje "vojvoda Berryjski", torej s črko Y.
Napak v tekstu je toliko, da bi ga bilo treba na novo napisati. Naj omenim le dve:
"Človek žalosti" (zdaj popravljeno)  je Ecce Homo ali slovensko "Glej, človek"
"Marijino rojstvo Jezusa" (zdaj popravljeno) pa je ž taka "slovenščina", kot da je članek pisala AI.
Naj članke na slovensko Wikipedijo pišejo ljudje, ki znajo slovensko in se po možnosti vsaj minimalno spoznajo na snov, o kateri pišejo.
46.123.253.56 17:32, 26. april 2024 (CEST)
thread_title:  Že naslov članka je napačen
Pogovor:Grb Trsta

message: Rad bi samo sporočil, da sem odstranil medjezikovno povezavo iz slovenščine v italijanščino. Razlog za to je, da gre pri slovenščini za grb Trsta pod Avstrijskim cesarstvom, medtem ko je pri italijanščini grb sodobnega mesta Trst. Priporočam, da se zato ustvari stran o sodobnem grbu.
Hvala za razumevanje. Lukah2010 (pogovor) 07:45, 30. april 2024 (CEST)
replies: text: Živjo.

text: Razumem stališče vendar ne vem ali se splača. Npr. grb Koroške se precej razlikuje od svoje različice pod Spanheimi vendar sta obe različici zastopani v istem članku. Tu se verjetno pojavi vprašanje o drugačni ureditvi Trsta (svobodno mesto in mesto kot tako), enako situacijo pa lahko opazimo pri grbu Dunaja na nemški Wikipediji; tam so za grb mesta in svobodnega mesta (tj. dežele) uporabili isti članek, zato predlagam en članek za oba grba.

text: lp, SirFranzPaul (pogovor) 11:32, 30. april 2024 (CEST)
replies: text: :Zdravo!

text: :Članek sem malo spremenil, tako da sem v ospredje postavil grb današnjega Trsta, grb Avstrijskega Trsta pa omenil pod razvojem grba. Nato sem ga spet povezal z italijansko stranjo.

text: :lp, Lukah2010 (pogovor) 14:00, 30. april 2024 (CEST)
thread_title:  Odstranitev medjezikovnih povezav
Pogovor:Rusko-turške vojne

message: Octopus (pogovor) 11:12, 1. maj 2024 (CEST)
thread_title:  CEE 

message: Odkar članek ni več razločitvena stran, povezave iz tujih jezikov ne delujejo. Prosim, da eden urednikov to uredi. Hvala! Octopus (pogovor) 11:15, 1. maj 2024 (CEST)
thread_title:  Povezave
Pogovor:Rysy

message: Gorovje si delita Poljska in Slovaška. Glede zapisovanja imen iz poljščine in slovaščine sta v Slovenskem pravopisu prisotni nasprotujoči si smernici glede zapisa črke ⟨y⟩. 
Pri slovaščini črko y zamenjujemo z i: Banská Bystrica – Bánska Bístrica. Tudi poljski trdi i, zapisan s črko ⟨y⟩ v slovenščini še najbolj ustreza i-ju in ga tako tudi izgovorimo. Lastna imena večinoma ohranjamo zapisana tako, kot so v poljščini, nekatera lastna imena pa so poslovenjena zaradi zgodovinskih okoliščin, izročila in dogovora.
Predlagam, da to stan preimenujemo v Risi, ki je v vsakem primeru za slovenščino bolj razumljiv zapis. -- Miha 15:59, 3. maj 2024 (CEST)
replies: text: Zaenkrat ni bilo nobenega nasprotovanja, zato bom stran premaknil. -- Miha 11:06, 5. maj 2024 (CEST)

text: Če ne vem kako bi mi to zapisali v slovenščini, ohranim originalni zapis. Sem iskala kakšen takšen zapis na slovenskih straneh, neuspešno. Tudi zemljevidi ohranjanjo vse z w in y, razen znanih prevodov. Pinky sl (pogovor) 11:08, 5. maj 2024 (CEST)
replies: text: :Morda pa sem bi le prenagljen. Bom preveril, kako se postavi vprašanje na jezikovno svetovalnico. -- Miha 11:19, 5. maj 2024 (CEST)
replies: text: ::Zankrat kar pusti tako, če pa bo odziv drugačen, pa lahko popravimo Pinky sl (pogovor) 11:27, 5. maj 2024 (CEST)

text: Takole so odgovorili. Bomo premaknili nazaj? —Upwinxp ✉ 10:04, 5. junij 2024 (CEST)
replies: text: :  --M. 11:09, 5. junij 2024 (CEST)

text: Hvala vsem za trud, se vedno kaj novega naučim. --Pinky sl (pogovor) 19:48, 5. junij 2024 (CEST)
thread_title:  Rysy/Risi?
Pogovor:Sumatra

message: Mi lahko nekdo odgovori ali je sumatra mlado ali staro gorstvo? 109.182.44.138 17:26, 4. maj 2024 (CEST)
replies: text: @109.182.44.138: Sumatra je otok v zahodni Indoneziji, zato predvidevam, da se vprašanje nanaša na gorovja tega otoka. Največje in najpomembnejše gorovje na otoku je vulkansko gorovje Barisan, ki se razprostira ob zahodni obali otoka. Gorovje je v geološkem smislu relativno mlado in še vedno zelo aktivno, saj prihaja pri njemu do subdukcije oz. podrivanja evrazijske tektonske plošče s strani indo-avstralske.  Opomba: Vprašanja so seveda dobrodošla, a jih v prihodnosti prosim postavljajte na strani Wikipedija:Orakelj, saj so pogovorne strani člankov namenjene razpravam o izboljšavah samega članka. — GeographieMan[~MSG~] 18:36, 4. maj 2024 (CEST)
thread_title:  ali je sumatra mlado gorstvo ali staro gorstvo?
Pogovor:Donji Vakuf

message: Članek Donji Vakuf obstaja v več jezikih. Prosil bi nekoga, ki se na to spozna, da poveže ta članek s temi jeziki. Hvala. --Stebunik 18:52, 4. maj 2024 (CEST)
replies: text: Uspelo mi je vnesti jezike, ker je pri nemški Wikipediji še stari način, ki sem ga vajen.--Stebunik 19:00, 4. maj 2024 (CEST)
thread_title:  Jeziki
Pogovor:Država Palestina

message: Predlagam, da se stran o državi Palestini, kmalu diplomatsko priznani tudi od Slovenije, premakne na glavni naslov – po zgledu vseh ostalih držav, npr. Irska (ki je lahko tudi Irska (otok)), Moldavija (ki je lahko tudi Moldavija (pokrajina)), celo Kosovo (ki je lahko tudi Kosovo (pokrajina)) – razločitveno stran pa na Palestina (razločitev). Kakšen zadržek? —Upwinxp ✉ 19:15, 10. maj 2024 (CEST)
* --M. 12:05, 31. maj 2024 (CEST)
*  --TadejM pogovor 22:37, 4. junij 2024 (CEST)
thread_title:  Naslov
Pogovor:Rusko-japonska vojna

message: V članku je okno, kjer piše glede vojskujočih se strani. V raznih virih je to opredeljeno bolj natančno: vojskujoči se strani sta pravzaprav bili samo Rusija in Japonska. 
# Ruski imperij Kneževina Črna gora
# Japonski imperij
Če primerjamo različne podatke, zlasti takratna sodobna poročila, lahko dobimo malo točnejšo podobo. Vojskujoči se strani sta bili samo Rusija in Japonska (Črno goro lahko iz te zveze črtamo). 
Druge sodelujoče bi lahko imenovali za zaveznike ali podpornike. Tako je Črna gora sicer sodelovala na ruski strani, vendar le s prostovoljci, Bolgarija pa s sanitetno podporo. Na japonski strani je bila zaveznica Britansko cesarstvo, ki je z Japonsko podpisalo tozadevno pogodbo že 1902, pa tudi Nemško cesarstvo, saj so njihovi inštruktorji vadili japonsko vojsko. O tovrstni nemški udeležbi imamo podatke iz takratnih virov.
V tem času se torej že oblikujejo zavezništva, ki so nam znana iz časa Prve svetovne vojne - razbita je enotnost, ki je vladala za zadušitev Boksarske vstaje predvsem zaradi ruskega Drang nach Osten, saj je v okvirju boksarske vstaje polagoma zasedla celotno Mandžurijo, kar je pa motilo vedno močnejšo Japonsko. --Stebunik 00:39, 13. maj 2024 (CEST)
replies: text: Kot piše v besedilu, je Črna gora tudi formalno napovedala vojno Japonski, zato je vključena. So Britanci in Nemci storili kaj takega? Če ne, v okencu (infopolju) kar štimajo zadeve, čeprav je bilo črnogorsko sodelovanje res minorno. — Yerpo Ha? 07:14, 13. maj 2024 (CEST)
replies: text: :Verjamem, tudi jaz sem to slišal in da je bila v vojni vse do nedavno. Obstaja kak zanesljiv vir? Glede nemškega urjenja obstaja sodobni vir.--Stebunik 16:38, 13. maj 2024 (CEST)
replies: text: ::Tule se omenja, da je Japonska ob priznanju Črne gore leta 2006 formalno razglasila konec vojne, ki je (vsaj uradno) trajala več kot 100 let, saj so na vojno napoved pozabili. Je pa bila res zgolj simbolične narave, tako da lahko gre zastavica tudi ven iz okvirčka. — Yerpo Ha? 16:55, 13. maj 2024 (CEST)
thread_title:  Dva tabora v rusko-japonski vojni
Pogovor:(A)torzija

message: Avtor glasbe in aranžmaja sem jaz - Vinci Vogue Anžlovar. Žare Primčič je zgolj dirigiral zboru. Besedilo je iz liturgije Agnus Dei
Prav tako sem prispeval končno montažo filma. Vir IMDB: https://www.imdb.com/title/tt0350476/?ref_=nv_sr_srsg_0_tt_4_nm_4_q_atorzija in Baza slovenskega filma: https://bsf.si/sl/film/atorzija/ Vinci Vogue Anžlovar (pogovor) 12:14, 15. maj 2024 (CEST)
thread_title:  Glasba za film in montaža
Pogovor:Rishon LeZion

message: Članek imamo trenutno na naslovu, pobranem iz angleščine. Za Rishon je jasno, da bi moral biti Rišon, toda ali je komu jasno, kako z drugo polovico imena ((L|l)e ?(s|c|z)ion)? V drugih jezikih so naslovi:
* sr: Rišon Lecion
* cs: Rišon le-Cijon
* ru: Rišon-le-Cion
* de: Rischon LeZion
* fr: Rishon LeZion
* hu: Risón Lecijón
* ...
—Upwinxp ✉ 18:06, 20. maj 2024 (CEST)
Kategorija:Odprti predlogi za prestavitev
thread_title:  Ime
Pogovor:Referendum o preferenčnem glasu

message: Imena so zaenkrat taka, kot so njihova uradna imena pri sprejemu aktov v DZ, vendar so ta imena okorna, poleg tega vsebujejo besedo posvetovalni, za katero nisem prepričan, da spada v naslov. Naslove bi torej spremenil takole: Referendum o preferenčnem glasu, referendum o rabi konoplje in referendum o prostovoljnem končanju življenja. Mnenja? @VidicK01 Globokivisoki (pogovor) 00:57, 25. maj 2024 (CEST)
replies: text: Strinjam se s spremembo naslovov v krajše in predlagam, da se celotno uradno ime uporabi zgolj v glavi strani, se pravi da se tako članek o referendumu začne. V smislu: "Referendum o uvedbi preferenčnega glasu za volitve poslank in poslancev v Državni zbor Republike Slovenije bo posvetovalni referendum, ki bo izveden 9. junija 2024. [besedilo dalje]" LP VidicK01 (pogovor) 07:34, 25. maj 2024 (CEST)

text: Tudi jaz se strinjam s predlaganim. Smiselno bi bilo to tudi urediti za pretekle referendume. — GeographieMan[~MSG~] 13:33, 25. maj 2024 (CEST)
thread_title:  Imena
Pogovor:Ninivske planote

message: Meni ni čisto jasno ... Modul:Lang/data/iana languages translation ima tako sirsko kot starosirsko oznako, tu pa mi ponuja lugurdsko, ki se je pojavila kar iznenada. Prosim še za en par oči. Hvala, A09|(pogovor) 22:44, 25. maj 2024 (CEST)
replies: text: Urejeno. --TadejM pogovor 05:11, 26. maj 2024 (CEST)
thread_title:  Sirščina